Ошонан һуң оҙаҡламай СССР Министрҙар Советының «элекке алпауыттарҙы, эре сауҙагәрҙәрҙе, немец оккупанттарына әүҙем булышсыларҙы, немец полицияһы органдары менән хеҙмәттәшлек итеүсе кешеләрҙе, профашистик партияларҙа һәм ойошмаларҙа ҡатнашыусыларҙы, аҡгвардееецтарҙы, шулай уҡ үрҙә һанап кителгән бөтә категорияларҙың ғаиләләрен» Молдавия территорияһынан ҡыуып сығарыу тураһында ҡарары буйынса, Молдавияның 35 мең кешеһе Ҡаҙағстанға һәм Себергә «һөрөлә», репрессиялана һәм депортациялана (уларға Молдоваға 1957 йылдан һуң ғына ҡайтырға рөхсәт ителә). СССР-ҙың башҡа республикалары ярҙамында Молдавия ССР-ының иҡтисады тергеҙелә һәм төҙөлә башлай[12]. (ҡара. Молдавия ССР-ы). Бер үк ваҡытта республиканы әүҙем «советлаштырыу» башлана, шул иҫәптән СССР халыҡтарының милләт-ара аралашыу теле булараҡ рус теле индерелә, ул молдаван теле менән бер рәттән рәсми эшләй. Шулай уҡ етәксе вазифаларға күрше республикаларҙың партия хеҙмәткәрҙәре тәғәйенләнә[17][18]. Шул уҡ ваҡытта, башҡа совет республикаларынан айырмалы рәүештә (Балтика буйы, көнбайыш Белоруссия йәки көнбайыш Украина), Молдавияла был һиҙелерлек протест йәки йәшерен советтарға ҡаршы хәрәкәт ойоштороу тыуҙырмай[18].